CELEX: 62011CN0033
Language: el
Date: 2011-01-21 00:00:00
Title: Υπόθεση C-33/11: Αίτηση για την έκδοση προδικαστικής αποφάσεως, την οποία υπέβαλε το Korkein hallinto-oikeus (Φινλανδία) στις 21 Ιανουαρίου 2011 — A Oy

19.3.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 89/11
            
         Αίτηση για την έκδοση προδικαστικής αποφάσεως, την οποία υπέβαλε το Korkein hallinto-oikeus (Φινλανδία) στις 21 Ιανουαρίου 2011 — A Oy
   (Υπόθεση C-33/11)
   2011/C 89/21
   Γλώσσα διαδικασίας: η φινλανδική
   
      Αιτούν δικαστήριο
   
   Korkein hallinto-oikeus
   
      Διάδικοι στην υπόθεση της κύριας δίκης
   
   
      Αναιρεσείουσα: A Oy
   
      Έτερος διάδικος στη διαδικασία: Veronsaajien oikeudenvalvontayksikkö [νομική υπηρεσία για την προάσπιση των δικαιωμάτων των φορέων που μπορούν να προβαίνουν στην επιβολή φόρων]
   
      Προδικαστικά ερωτήματα
   
   
               1)
            
            
               Έχει το άρθρο 15, στοιχείο 6, της έκτης οδηγίας 77/388/ΕΟΚ (1) την έννοια ότι στις «αεροπορικές εταιρίες που εκτελούν, κυρίως, διεθνείς μεταφορές επί κομίστρω» περιλαμβάνονται και αεροπορικές εταιρίες οι οποίες εκτελούν, κυρίως, διεθνείς ναυλωμένες πτήσεις με κόμιστρο παρέχοντας υπηρεσίες σε επιχειρήσεις και ιδιώτες;
            
         
               2)
            
            
               Έχει το άρθρο 15, στοιχείο 6, ης έκτης οδηγίας 77/388/ΕΟΚ την έννοια ότι η προβλεπόμενη από αυτό απαλλαγή ισχύει μόνο για αεροσκάφη που παραδίδονται άμεσα σε αεροπορικές εταιρίες, οι οποίες εκτελούν, κυρίως, διεθνείς μεταφορές επί κομίστρω, ή ότι η σχετική απαλλαγή ισχύει και για παραδόσεις αεροσκαφών σε επιχειρήσεις που δεν εκτελούν οι ίδιες διεθνείς μεταφορές με κόμιστρο, αλλά παραχωρούν τη χρήση ενός αεροσκάφους σε άλλη επιχείρηση, η οποία ασκεί δραστηριότητες στον τομέα αυτόν;
            
         
               3)
            
            
               Έχει σημασία για την απάντηση στο δεύτερο ερώτημα ότι η ιδιοκτήτρια εταιρία των αεροσκαφών μετακυλίει τη χρέωση για τη χρήση των αεροσκαφών σε ιδιώτη, ο οποίος είναι μέτοχός της και ο οποίος χρησιμοποιεί τα αποκτηθέντα αεροσκάφη, κατά κύριο λόγο προς εξυπηρέτηση δικών του επαγγελματικών και/ή ιδιωτικών σκοπών, λαμβανομένου υπόψη του ότι η αεροπορική εταιρία μπορούσε να διαθέτει τα αεροσκάφη και για άλλες πτήσεις;
            
         
      (1)  Έκτη οδηγία 77/388/ΕΟΚ του Συμβουλίου της 17ης Μαΐου 1977 περί εναρμονίσεως των νομοθεσιών των κρατών μελών, των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (ΕΕ ειδ. έκδ. 09/001, σ. 49).